Ville Auvinen

Ville Auvinen (s. 1966) on suomalainen pastori, lähetysjohtaja, päätoimittaja ja kirjailija. Koulutukseltaan Auvinen on teologian tohtori. Auvinen työskentelee Suomen Luterilaisen Evankeliumiyhdistyksen lähetysjohtajana ja Sanansaattaja- ja Nuotta-lehtien päätoimittajana. 

Auvinen on vihitty papiksi vuonna 1988 Oulussa. Teologian tohtorin tutkinnon Auvinen suoritti Åbo Akademissa vuonna 2003. Hän väitöskirjansa aihe liittyi Uuden testamentin eksegetiikkaan.

Auvinen on toiminut muun muassa Turun arkkihiippakunnan hiippakuntavaltuuston jäsenenä, vuodesta 2016 lähtien kirkolliskokousedustajana sekä kristillisdemokraattien kaupunginvaltuutettuna Turussa.

Ura 
Auvinen sai pappisvihkimyksen vuonna 1988 ja toimi seurakuntapappina vuosina 1988–1994. Auvinen on mm. kouluttanut pappeja Lusakan evankelisessa raamattukoulussa Sambiassa, jossa hän on ollut lähetystyössä 2007–2010. Auvinen on toiminut SLEY:n lähetysosastolla lähetyskasvatus- ja aluekoordinaattorina. Toukokuussa 2013 Auvinen seurasi Henrik Perretiä Suomen teologisen instituutin pääsihteerinä. Helmikuussa 2017 Auvinen siirtyi SLEY:n lähetysjohtajaksi.

Auvinen oli vuonna 2018 ehdolla Turun ja Suomen arkkipiispaksi. Auvista luonnehdittiin konservatiiviseksi ehdokkaaksi, jonka taustajoukot edustavat ”perinteistä kristillistä uskoa” ja ”raamatunmukaista avioliittokäsitystä”. Hän sai ehdokkaista toiseksi vähiten ääniä.

Teokset

Lähteet 

Suomen evankelis-luterilaisen kirkon papit
Suomen luterilainen evankeliumiyhdistys
Suomen evankelis-luterilainen lähetystyö
Suomalaiset päätoimittajat
Suomalaiset teologit
Suomen Kristillisdemokraattien poliitikot
Suomen evankelis-luterilaisen kirkon kirkolliskokousedustajat
Vuonna 1966 syntyneet
Elävät henkilöt